MK sēdes protokollēmuma projekts 25-TA-1334

Ministru kabineta sēdes protokollēmums

Informatīvais ziņojums "Par līdzfinansējuma nodrošināšanu projekta CYCERONE ieviešanai"

· 1. Pieņemt zināšanai iesniegto informatīvo ziņojumu.
· 2. Atļaut Izglītības un zinātnes ministrijai  uzņemties jaunas valsts budžeta ilgtermiņa saistības Izglītības un zinātnes ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammā 70.06.00 "Dalība Eiropas Savienības pētniecības un tehnoloģiju attīstības programmās" Eiropas Savienības programmas “Digitālā Eiropa” projekta CYCERONE īstenošanai no 2025.gada līdz 2027.gadam 370 220 euro apmērā, t.sk. ES finansējums 185 110 euro un valsts budžeta līdzfinansējums 185 110 euro.
· 3. Lai nodrošinātu šī protokollēmuma 2.punktā minēto valsts budžeta līdzfinansējumu Eiropas Savienības programmas “Digitālā Eiropa” projekta CYCERONE īstenošanai, Izglītības un zinātnes ministrijai normatīvajos aktos noteiktā kārtībā iesniegt Finanšu ministrijā valsts budžeta līdzekļu pārdales pieprasījumu no 74.resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" uz Izglītības un zinātnes ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammu 70.06.00. "Dalība Eiropas Savienības pētniecības un tehnoloģiju attīstības programmās”.”

